《寄寿牟提刑献之巘》
元代·方回

乃翁曾记脱靴亭，直节高风有宁馨。
知命时年弃轩冕，传心学问本家庭。
饱餐霅水仍苕水，高揭文星更寿星。
我亦七旬乃雌甲，林惭磵愧负山灵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。